Öryggisupplýsingar samþáttaðar við rekjanleikaupplýsingar í rauntíma Matís ohf. hóf nýlega vinnu við stórt Norrænt verkefni , e-REK ( e. e-TRACE ) , en þar er m.a. unnið með rannsóknafyrirtækjum í Noregi og Svíþjóð . Verkefnið er til tveggja ára og er meginmarkmið þess að skilgreina , þróa og innleiða rekjanleikakerfi þar sem upplýsingar um öryggi matvæla eru samþáttaðar við aðrar rekjanleikaupplýsingar í rauntíma . Megin tilgangur með svona kerfi er að tryggja fullkominn rekjanleika og auka um leið öryggi afurða . Samstarfsaðilar þessa verkefnis hafa að undanförnu þróað kerfi sem á að geta tryggt rekjanleika afurða og er þetta kerfi byggt á staðli frá EPCGlobal ( www.epcglobalinc.org ) og byggir á RFID ( Radio Frequency IDentificaton ) tækni . Matís mun sjá um að þróa og aðlaga rekjanleikakerfið að dæmigerðu ferli sjávarafurða frá vinnslu til dreifiaðila , ásamt því að skilgreina þá öryggisþætti sem eru mikilvægir í svona kerfi . Verkefnastjóri Matís ohf. í þessu verkefni er Sveinn Margeirsson , sveinn.margeirsson@matis.is .